***Bridget Jones – På randen*** (originaltittel: Bridget Jones: The Edge of Reason) er en romantisk komedie fra 2004 regissert av Beeban Kidron, etter et manus av Adam Brooks, Richard Curtis og Andrew Davies. Filmen er basert på Helen Fieldings roman med samme navn fra 1999. Hovedrollene spilles av Renée Zellweger som Bridget Jones, Colin Firth som Mark Darcy, og Hugh Grant som Daniel Cleaver.

Filmen er en oppfølger til *Bridget Jones’ dagbok* (fra 2001) og hadde premiere i Storbritannia den 12. november 2004. En tredje film i serien, Bridget Jones' Baby: Alle gode ting er tre, ble sluppet i 2016.

Handling
--------

Bridget Jones er ekstatisk over sitt nye forhold til Mark Darcy (spilt av Colin Firth) men hennes selvtillit blir imidlertid ødelagt når hun møter Marks assistent, den attraktive og slanke, kvikke Rebecca Gillies (spilt av Jacinda Barrett). På jobben sin for TV-programmet Sit-Up Britain, møter Bridget sin tidligere kjæreste Daniel Cleaver (spilt av Hugh Grant) og blir tilbudt en stilling sammen med ham i en ny TV-serie. Først nekter hun å være med, men takker etter hvert ja til tilbudet - til tross for vennenes bekymringer.

Bridget er henrykt når Mark inviterer henne til en sammenkomst, og hun tror at han kommer til å fri til henne etterpå. En rekke uhell gjør imidlertid kvelden langt mer problematisk for henne, og kulminerer i en trivia-quiz: Bridget gjør en kritisk feil på et spørsmål om Madonna, som Rebecca Gillies vinner - og etterlater Bridget trist etter den mislykkede kvelden. Etter middagen krangler Mark og Bridget, og hun går sin vei i sinne. Men senere samme kveld inviterer han henne på skiferie til Lech i Østerrike. Men der oppdager Bridget snart at Rebecca også er der, sammen med noen få andre kollegaer.

Bridget tror at hun kan være gravid. Men etter en krangel om oppdragelsen og utdannelsen til deres hypotetiske barn, viser graviditetstesten seg å være negativ. Når de kommer hjem, deltar Bridget og Mark på en lunsj sammen med foreldrene, hvor Bridget blir såret av hvor negativ Mark er til å gifte seg. Bridget overhører en melding fra Rebecca på Marks telefonsvarer, og vennene hennes råder henne til å konfrontere ham. Men etter en krangel slår hun opp med ham. Hun reiser deretter til Thailand sammen med Shazza (spilt av Sally Phillips) og Daniel Cleaver for å filme et program. Hun og Daniel besøker forskjellige eksotiske områder. Etter at Bridget ved et uhell konsumerer Psilocybin-sopp, begynner hun å flørte med Daniel igjen.

Men tilliten hennes til ham forsvinner snart når en thailandsk prostituert han har bestilt dukker opp, og Bridget ser at han ikke har forandret seg. Shazza har en flørt med den mye yngre Jed (spilt av Paul Nicholls) som gir henne en gave som hun kan ta med seg tilbake til Storbritannia. Men denne gaven havner i Bridgets bagasje, og ved flyplassen blir det oppdaget kokain i bagasjen hennes. Bridget blir derfor arrestert, og låst inne i et thailandsk fengsel sammen med nesten 50 andre thailandske kvinnelige innsatte.

Mark konfronterer Daniel i Storbritannia for å ha etterlatt Bridget i Thailand, og de begynner å slåss utenfor et kunstgalleri ved Kensington Gardens. Det kommer snart frem at Bridget ikke var ansvarlig for kokainet, og kommer tilbake til Heathrow flyplass. Hjemme blir Bridget overrasket når vennene hennes forteller at Mark personlig hadde sporet opp narkotika-smugleren Jed, sørget for at han ble arrestert og utlevert før Mark tvang ham til å innrømme at Bridget var uskyldig. Med håp om at Mark fremdeles elsker henne, skynder Bridget seg hjem til ham.

Rollebesetning
--------------

Renee Zellweger spiller hovedrollen.
* Renée Zellweger som Bridget Jones
* Colin Firth som Mark Darcy
* Hugh Grant som Daniel Cleaver
* Gemma Jones som Mrs. Pamela Jones
* Jim Broadbent som Mr. Colin Jones
* Celia Imrie som Una Alconbury
* James Faulkner som onkel Geoffrey
* Jacinda Barrett som Rebecca Gillies
* Sally Phillips som Shazza
* Shirley Henderson som Jude
* James Callis som Tom
* Neil Pearson som Richard Finch
* Donald Douglas som Admiral Darcy
* Shirley Dixon som Mrs. Darcy
* David Verrey som Giles
* Jeremy Paxman som seg selv
* Ian McNeice som Quizmaster
* Jessica Stevenson som Magda
* Paul Nicholls som Jed
* Wolf Kahler som en kommentator
* Catherine Russell som Camilla
* Ting-Ting Hu som en prostituert
* Jason Watkins som Charlie Parker-Knowles
* Vee Vimolmal som Phrao
* Patrick Baladi som en flyvert
* Neil Dudgeon som en drosjesjåfør.

Referanser
----------

1. 1 2 3  ; besøksdato: 7. april 2016.
2. ↑  ; besøksdato: 7. april 2016.
3. 1 2 3 4 5 6  ; besøksdato: 7. april 2016.
4. 1 2 3  ; besøksdato: 7. april 2016.
5. ↑  ; besøksdato: 7. april 2016.
6. ↑  ; besøksdato: 7. april 2016.
7. ↑  ; besøksdato: 7. april 2016.
8. ↑  ; besøksdato: 7. april 2016.
9. ↑   (på sv) *Svensk Filmdatabas*, Svenska Filminstitutet, SFDb film-ID 59559, Wikidata Q1139587,
10. 1 2 3 4 5 6 7 8 9 10 11 12  ; besøksdato: 7. april 2016.
11. ↑   (på en) *Box Office Mojo*, Wikidata Q223142,
12. ↑   Freebase-data fra Google[Hentet fra Wikidata]
13. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]

Eksterne lenker
---------------

* (en) *Bridget Jones – På randen* på Internet Movie Database Rediger på Wikidata

* (no) *Bridget Jones – På randen* hos Filmfront Rediger på Wikidata

* (sv) *Bridget Jones – På randen* i Svensk Filmdatabas Rediger på Wikidata

* (da) *Bridget Jones – På randen* i Danmark Nationale Filminstitut Rediger på Wikidata

* (en) *Bridget Jones – På randen* på AllMovie Rediger på Wikidata

* (fr) *Bridget Jones – På randen* på Allociné Rediger på Wikidata

* (nl) *Bridget Jones – På randen* på MovieMeter Rediger på Wikidata

* (en) *Bridget Jones – På randen* på Turner Classic Movies Rediger på Wikidata

* (en) *Bridget Jones – På randen* på American Film Institute Rediger på Wikidata

* (en) *Bridget Jones – På randen* på Rotten Tomatoes Rediger på Wikidata